บาทเปิด 32.86 บาทต่อดอลลาร์ แข็งค่า
เงินบาทเปิดตลาด 32.86 บาทต่อดอลลาร์ แข็งค่ารับเม็ดเงินไหลเข้าหนุน ตลาดรอดูความเห็นกนง.บ่ายนี้
9 ก.พ. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.86 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 32.96 บาท/ดอลลาร์ เนื่องจากเมื่อวานนี้มีกระแสเงินทุนต่างประเทศไหลเข้ามาลงทุนจำนวนมาก โดยเข้าในตลาดพันธบัตร 1.6 หมื่นล้านบาท และตลาดหุ้นอีก 6.6 พันล้านบาท ขณะที่ดอลลาร์ปรับตัวแข็งค่าเมื่อเทียบกับเงินเยนและเงินยูโร แต่ปรับตัวอ่อนค่าเมื่อเทียบกับเงินสกุลอื่น"บาทแข็งค่าจากเย็นวานนี้หลังมี Fund Flow เข้ามาลงทุนในตลาดหุ้นและพันธบัตรกว่า 2 หมื่นล้านบาท ซึ่งต้องระมัดระวังเพราะซื้อพันธบัตรระยะสั้น" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.80 - 33.00 บาท/ดอลลาร์วันนี้จะมีการประชุม กนง.ซึ่งตลาดคาดการณ์ว่าจะมีมติเป็นเอกฉันท์ให้คงดอกเบี้ย และต้องดูการประเมินภาวะเงินเฟ้อ